கேள்வி: சோபிஸ்டு - சொற்பிறப்பியல் குறித்து விரிவாக சொல்லுங்கள்.
பதில்: சோபிஸ்டு என்ற சொல்லானது கிரேக்கச் சொல்லான ''σοφός'' ( சோபோஸ், புத்திசாலி) பெயர்ச்சொல் σοφία ( ''சோபியா'', ஞானம்) உடன் தொடர்புடையது. ஓமர் காலத்திலிருந்தே இது பொதுவாக தொழில் அல்லது கைவினைத் துறையில் நிபுணரான ஒருவரைக் குறிக்கிறது. தேரோட்டிகள், சிற்பிகள், இராணுவ வல்லுனர்களை அவர்களின் தொழில் திறமைக்காக ''சோபோய்'' என்று குறிப்பிடப்பட்டனர். இந்தச் சொல் படிப்படியாக பொது ஞானம் குறிப்பாக அரசியல், நெறிமுறைகள் மற்றும் நாட்டு நிர்வாகம் போன்ற மனித விவகாரங்களில் உள்ள ஞானத்தை குறிப்பதாக ஆனது. கிமு 7 மற்றும் 6 ஆம் நூற்றாண்டின் கிரேக்க ஏழு முனிவர்களுக்கு ( சோலோன் மற்றும் தேலேஸ் போன்றவர்) கூறப்பட்ட பொருள் இதுவாகும். மேலும் இது எரோடோட்டசு வரலாறுகளில் காணப்படுவதாகும்.